نجمہ ہپت اللہ

نجمہ اکبر علی ہپت اللہ (پیدائش : 13 اپریل 1940ء) ایک بھارتی سیاست دان ہیں۔ اور اس وقت ریاست منی پور کی گورنر اور جامعہ ملیہ اسلامیہ کی چانسلر ہیں۔ وہ بھارتیہ جنتا پارٹی کی سابق نائب صدر ، سال 1980ء سے 2016ء تک چھ بار راجیہ سبھا (بھارتی پارلیمان کا ایوان بالا) کی رکن رہیں اور مسلسل سولہ برس بھارت کی راجیہ سبھا کی نائب چیئر پرسن رہی ہیں۔وہ جولائی 2006 سے جولائی 2010 تک راجستھان کی نمائندگی کرتے ہوئے رکن رہیں۔ انہیں بھارتیہ جنتا پارٹی کی طرف سے سال 2012 کو مدھیہ پردیش سے راجیہ سبھا کا رکن نامزد کیا گیا تھا اور انہوں نے 24 اپریل 2012 کو دفتر سنبھالا تھا۔

وہ مولانا ابوالکلام آزاد کی پڑ بھانجی/ بھتیجی (grand niece) اور اداکار عامر خان کی خالہ زاد/ چچازاد/ ماموں زاد ثانی (second cousin) ہیں۔ انہوں نے اگست 2007 میں ہوئے نائب صدر جمہوریہ کے 13ویں انتخاب میں حصہ لیا تھا لیکن حامد انصاری سے 233 ووٹوں سے شکست کھا گئیں۔ انہوں نے 26 مئی 2014 کو نریندر مودی کی کابینہ میں وزیر کی حیثیت سے حلف اٹھایا تھا لیکن بعد ازاں جولائی 2016 کو اس وزارت کا قلمدان مختار عباس نقوی کو سونپ دیا گیا تھا۔

پس منظر اور ابتدائی زندگی 
نجمہ ہیپت اللہ جن کا پیدائشی نام سیدہ نجمہ بنت یوسف ہے ، 13 اپریل 1940 کو ریاست بھوپال ( موجودہ مدھیہ پردیش ) کے شہر بھوپال میں پیدا ہوئیں۔ ان کے والد کا نام سید یوسف بن علی الہاشمی اور والدہ کا نام سیدہ فاطمہ بنت محمود ہے۔ وہ عرب خاندانی پس منظر رکھنے والے ایک داؤدی بوہری گھرانے سے تعلق رکھتی ہیں۔ انہوں نے اسکول کی ابتدائی تعلیم موتی لال وگیان مہا ودیالایہ (MVM) بھوپال سے حاصل کی اور وکرم یونیورسٹی اُجّین سے زوالوجی (Cardiac Anatomy)
میں ایم ایس سی اور پی ایچ ڈی کی ڈگریاں لیں۔

انہوں نے 1966 کو اکبر علی ہیپت اللہ سے شادی کی جن سے ان کی تین بیٹیاں ہیں۔  ان کے شوہر اکبر علی ہیپت اللہ افرادی قوت کے کنسلٹنٹ تھے ، جنھوں نے 1960 کی دہائی میں پیٹریاٹ اخبار کے اجرا میں فعال کردار ادا کیا تھا۔ وہ 4 دسمبر 2007 کو 75 برس کی عمر میں دہلی میاں انتقال کر گئے۔

حوالہ جات 

اکیسویں صدی کی بھارتی خواتین سیاست دان
اکیسویں صدی کے بھارتی سیاست دان
بقید حیات شخصیات
بیسویں صدی کی بھارتی سیاست دان خواتین
بیسویں صدی کے بھارتی سیاست دان
بھارتی اسماعیلی
بھارتی مسلم شخصیات
بھوپال کی شخصیات
داؤدی بوہرہ
راجستھان سے راجیہ سبھا کے ارکان
عرب نسل کی بھارتی شخصیات
مدھیہ پردیش سے بھارتیہ جنتا پارٹی کے سیاست دان
مدھیہ پردیش سے راجیہ سبھا کے ارکان
مہاراشٹر سے راجیہ سبھا کے ارکان
وکرم یونیورسٹی کے فضلا
ہاشمی شخصیات
ہندوستانی شیعہ شخصیات
نریندر مودی کی وزارت
گجراتی شخصیات
بھارت کی ریاستی خواتین گورنر
منی پور کے گورنر
بھارتیہ جنتا پارٹی کے راجیہ سبھا ارکان
راجیہ سبھا کی خواتین ارکان
بھارتی کابینہ کی خواتین ارکان
Short description is different from Wikidata
اکیسویں صدی کے ہندوستانی مسلمان